সেন্ট্রাল ডিপোজিটারি অব বাংলাদেশ (সিডিবিএল) সূত্রে জানা গেছে, ২৯ জুন পুঁজিবাজারে ২৬ লাখ ৬৪ হাজার ২৫৮টি বিও হিসাব সক্রিয় ছিল। ৬ জুলাই এসে সক্রিয় বিও হিসাব দাঁড়িয়েছে ২৫ লাখ ৮৮ হাজার ১১৪টি। এ সময়ের মধ্যে বন্ধ হয়ে গেছে ৭৬ হাজার ১৪৪টি বিও হিসাব। ২৯ জুন পুঁজিবাজারে পুরুষদের বিও হিসাব ছিল ১৯ লাখ ৮৫ হাজার ৭৪৫টি, মহিলাদের বিও হিসাব ছিল ৬ লাখ ৬৮ হাজার ৯০৭টি এবং কোম্পানির হিসাব ছিল ৯ হাজার ৬০৬টি। মোট বিওর মধ্যে দেশীয় বিনিয়োগকারীর ছিল ২৫ লাখ ১৭ হাজার ৪৬৩টি, প্রবাসী বাংলাদেশীর হিসাব ছিল ১ লাখ ৩৭ হাজার ১৮৯টি এবং কোম্পানির হিসাব ছিল ৯ হাজার ৬০৬টি।